13.10.2014.

**SAOPŠTENJE ZA MEDIJE**

**Izvještaj o izbornom procesu**

Generalna ocjena Koalicije 'Pod lupom' jeste da je izborni dan u BiH prošao u demokratskoj i fer atmosferi i u skladu sa izbornim zakonom i pravilima, uz manji broj nepravilnosti i incidenata

Kad je u pitanju tehnička provedba izbora, prema izvještaju naših posmatrača u više od 95% slučajeva biračka mjesta su otvorena i zatvorena na vrijeme.

Na zatvaranju biračkih mjesta u skoro 100% slučajeva članovi biračkog odbora bili su na svom mjestu.

Posmatrači su u skoro 100% slučajeva imali slobodan pristup posmatranju biračkih mjesta. Vrlo mali postotak slučajeva glasanja bez validnog identifikacijskog dokumenta je prijavljeno oko 4%.

U Brčko Distriktu je najveći broj prijavljenih slučajeva vraćanja birača sa biračkih mjesta, zbog neposjedovanja validnih dokumenata

Na 40-45% biračkih mjesta primjećeno je jedan do 5 slučajeva porodičnog glasanja. Asistiranje pri glasanju kad jedna osoba pomaže više drugih osoba da glasaju primjećeno je na 27% biračkih mjesta

Što se tiče nevažećih glasačkih listića za izbor Predsjedništva BiH na 98% biračkih mjesta poštovana je procedura proglašavanja nevažećih listića.

Na 5% BM bile su prisutne hemijske olovke prilikom prebrojavanja glasačkih listića. Na 28 biračkih mjesta na kojima su bili naši osmatrači upućene su primjedbe ili prigovori na utvrđivanje rezultata za Predsjedništvo BiH.

Parlamentarna skupština BiH: proces utvrđivanja rezultata za Parlamenranu skupštinu BiH protekao je vrlo pozitivno. Na 7 biračkih mjesta na kojima su bili posmatrači Koalicije primjećeno je dopisivanje na glasačke listiće.

Kod kantonalnih skupština proces utvrđivanja rezultata također je protekao vrlo pozitivno. Na 3 biračka mjesta na kojima su bili naši posmatrači primjećene su određene nepravilnosti (Bužim, Srebrenik i Čelić).

Također treba istaći da je proces utvrđivanja rezultata za predsjednika i potpredsjednika Republike Srpske protekao iznimno pozitivno. Na 4 biračka mjesta na kojima su bili nai posmatrači upućene su primjedbe/prigovori za proces brojanja za predsjednika i potpredsjednike RS

Na 99% biračkih mjesta poštovane su procedure pakovanja izbornog materijala. U 96% slučajeva na biračkom mjestu prostor za glasanje i brojanje je bio adekvatan. Na 99% biračkih mjesta svi članovi opštinskih izbornih komisija su potpisali i verificirali Zapisnik o radu. A u 93% slučajeva na biračkom mjestu istaknut je obrazac sa zbirnim rezultatima

Koalicija se ovim putem želi zahvaliti svim građanima BiH koji su se prijavili da posmatraju izbore, ali i Centralnoj izbornoj komisiji i lokalnim izbornim komisijama na dobroj saradnji tokom pripreme našeg posmatračkog procesa.